**ใบงานที่**

 **1.3 การอ่านบทร้อยกรองประเภทร่าย**

**คำชี้แจง** ให้นักเรียนตอบคำถามต่อไปนี้

 1. “โอ้เจ้าดวงสุริยันจันทราของแม่เอ๋ย แม่ไม่รู้เลยว่าเจ้าจะหนีพระมารดาไปสู่พาราใดไม่รู้ที่ หรือจะข้ามนทีทะเลวนหิมเวศประเทศทิศแดนใด ถ้ารู้แจ้งประจักษ์ใจแม่ก็จะตามเจ้าไปจนสุดแรง นี่ก็เหลือที่แม่จะเที่ยวแสวงสืบเสาะหา”

 ข้อความนี้แสดงอารมณ์อย่างไร มีวิธีการอ่านอย่างไร

 2. “เสด็จย่างเหยียบหลังสาร ทรงคชาธารยรรยง อลงกตแก้วแกมกาญจน์ เครื่องพุดตานตกแต่ง แข่งสีทองทอเนตร ปักเศวตฉัตรฉานฉาย คลายคชบาทยาตรา คลี่พยุหคลาดแคล้ว คล้ายนายทแกล้ว ย่างเยื้อง ธงทอง แลนา”

 ข้อความนี้เป็นเนื้อความประเภทใด มีวิธีการอ่านอย่างไร

 3. “ยํ โกลาหลํ อันว่าโกลาหลอันใดเป็นวิสัยแสนกัมปนาท รญฺญา เมาะ เวสฺสนฺตเรน อันพระมหาบุรุษราชชาติอาชาไนยเชื้อชินวงศ์ ทรงบำเพ็ญเพิ่มโพธิสมภาร ด้วยเดชอำนวยทานโพธิสัตว์ เป็นปัจฉิมปรมัตถบารมีอันหมายมั่น ตํ โกลาหลํ ก็บังเกิดมหัศจรรย์ในไตรภพ จนจบพรหมเมศ”

 ข้อความนี้เป็นเนื้อความประเภทใด มีวิธีการอ่านอย่างไร

 4. “อกของใครจะอาภัพยับพิกลเหมือนอกมัทรีไม่มีเนตร น่าที่จะสงสารสังเวชโปรดปรานี ว่ามัทรีนี้เป็นเพื่อนยากอยู่จริงๆ ช่างค้อนติงปริภาษณาได้ลงคอไม่คิดเลย พระคุณเอ่ยถึงพระองค์จะสงสัยก็น้ำใจของมัทรีนี้กตเวที เป็นไม้เท้าก้าวเข้าสู่ทางที่ทดแทน รามํ สีดาวนุพพตา อุปมาเหมือนสีดาอันภักดีต่อสามีรามบัณฑิต ปานประหนึ่งว่าศิษย์กับอาจารย์ พระคุณเอ่ยเกล้ากระหม่อมฉานทำผิดแต่เพียงนี้ เพราะว่าล่วงราตรีจึงมีโทษ ขอพระองค์จงทรงพระกรุณาโปรดซึ่งโทษานุโทษกระหม่อมฉันมัทรี แต่ครั้งเดียวนี้เถิด”

 ข้อความนี้เป็นเนื้อความประเภทใด มีวิธีการอ่านอย่างไร